لستة اسر فراعنة مصر

الاسر المصريه القديمه فى مصر القديمه كان فيه تلاتين اسره و اللى قسم الاسر المصريه لتلاتين اسره كان المؤرخ المصرى مانيتون كاهن هيليوبوليس اللى كتب تاريخ فراعنه مصر على امتداد عشرين قرن باللغه اليونانيه و نقل اسماء الفراعنه اللى حكمو مصر من على جدران المعابد بطلب من بطليموس التانى ثانى ملوك العصر البطلمى.
مصر عندها اقدم تاريخ مدون فى العالم, و بينقسم التاريخ المصرى القديم لعصرين: عصر قبل التاريخ و العصر التاريخى التانى, فى عصر قبل التاريخ ابتدا استقرار المصرى الاول فى وادى النيل (حوالى 6000 ق.م) لما عرفت الزراعه, و استانست الحيوانات, و استقر المصرى فى مجتمعات صغيره متعاونه, فآدى ده لتقدم مدنيته و اتكونت فى مصر دولتين واحده فى الدلتا و التانيه فى الصعيد, اتحدت الدولتين حوالى سنة 3100 ق.م. تحت سلطه مركزيه برياسه الفرعون و كان ده بفضل (مينا) اللى اتعرف بـ "موحد القطرين".
فى العصر التاريخى التانى عرفت الكتابه و اتبلورت مظاهر الدين و الفن فى مصر, و بينقسم العصر التاريخى لـ 30 اسره ملكيه و تلات دول, مصر عاشت فى عصورها بحكومه مركزيه قويه و مرت بشوية فترات اضمحلال و تفكك ممكن تكون بالشكل داه:
الدوله القديمه: بتشمل الاسر من 3 لـ 8 (حوالى 2690 - 2180 ق.م) و هوا عصر الامن الداخلى الكامل تحت حكم فرعون مؤله "تم تنصيبه كاله, فى الفتره دى اتمكنت مصر من التقدم فى علوم الطب و الفلك والهندسه و العصر داه هوا عصر بناة الاهرام و كمان قدر الملك زوسر يسيطر على النوبيين و اتسمى بعصر بناة الاهرامات بسبب كترة بنا الاهرام
عصر الاضمحلال الاول: بعد فترة الدوله القديمه حصل اضمحلال فى فترة العيله 9 لـ 10 (حوالى 2180 - 2060 ق.م), سادت فى الفتره دى الفوضى و انتشر الاضطراب و انحدر الفن لكن برغم ده الادب المصرى ازدهر, بعدها قدر امرا طيبه يوحدو مصر مره تانيه و ينهضوا بيها.
الدوله الوسطى: و هيا بتشمل الاسر من 11 لـ 12(حوالى 2060 - 1710 ق.م). فى الفتره دى اهتم ملوك مصر بالتوسع الخارجى, فسيطرو على النوبه السفلى و عملو مشروعات رى ضخمه.
عصر الاضمحلال التانى: كان فى فتره الاسر 15 لـ 17 (حوالى 1710 - 1560 ق.م) فى الفتره دى وقعت مصر تحت احتلال الهكسوس لحد قدر امرا طيبه يحررو مصر منهم بفضل امراء مخلصين زى سقنن رع و ولاده كاموس و بعدها احموس اللى بيعتبرو مؤسسين الدوله الحديثه.
الدوله الحديثه: اتسمت بعصر الامبراطوريه المصريه و بتشمل الاسرات من 18 لـ 20 (حوالى 1580 - 1085 ق.م) فى الفتره دى سيطرت مصر على منطقه من شمال سوريا و ميسوبوتاميا لغاية الشلال الرابع فى السودان, و كانت طيبه عاصمه للامبراطوريه دى و فى الفتره دى اتبنت اعظم المعابد و اروع المقابر.
عصر الاضمحلال التالت: بعد فتره الدوله الحديثه حصل عصر الاضمحلال التالت و شمل الاسرات من 21 لـ 25 (حوالى 1085 - 663 ق.م). الفتره دى حكم فيها مصر ملوك من اصل ليبى زى شيشنق و يوكوريس, و تانيين من اصل نوبى كان اشهرهم يعنخى. و غزا الاشوريين مصر و ثار المصريين عليهم و طردوهم بقيادة بسماتيك اللى اسس الاسره 26 (حوالى 663 - 529 ق.م) و رجع لمصر قوتها و بدا عصر النهضه لغاية ما استولى عليها الفرس لكن قدر المصريين انهم يطردوهم لكن رجعو تانى فى فتره الاسرات من 27ل 30. انتهى تاريخ الفراعنه بعد ما غزا اسكندر الاكبر مصر وطرد الفرس سنة 332ق.م وقامت من بعده الدوله البطلميه و قامت فى مصر نهضه جديده.
الدوله القديمه بدات بالاسره التالته و انتهت بالاسره الساته, فى العصر ده كانت عاده الفراعنه بنا اهرامات جنب قصورهم, وحدة مصر وصلت لتمتمها فى العصر ده, و بيمتاز الاعصر بالتطور السريع فى فن العماره و البنا و النحت و النقش.
العيله التالته حكموا من 2686 الى 2613 قبل الميلاد
الاسره الخامسه حكموا من 2498 لـ 2345 قبل الميلاد
الاسرات من السابعه لـ العاشره و هيا عصور الاقطاع و بعدين الاضمحلال اللى سبب تدهور اجتماعى و اقتصادى حصل بعده ثوره اجتماعيه, فى العصر ده ازدهر الادب المصرى.
فبه اسامى ملوك و مدد حكمهم مش معروفين لاكن من ضمنهم:
حكموا من 1991 لـ 1802 قبل الميلاد و دى بدايه العصر الدهبى و رجوع مصر للاستقرار, ملوكها هما:
العصر ده بيشمل الاسر من التلتاشر لـ السبعتاشر, و فيه رجعت الفوضى من تانى و اضطربت الاحوال و هوا عصر اضمحلال احتل فيه الهكسوس مصر, بتتميز نهاية العصر بتطور التكنيك الحربى و ظهور العجلات الحربيه اللى سعببت نصر حاسم فى حرب تحرير بتعتبر اول حرب تحريريه كبيره فى تاريخ العالم لما قدر احموس انه يطرد الهكسوس بعد احتلال دام حوالى 150 سنه.
شمل العصر ده خمس اسرات حكموا حوالى 210 سنه, وهما:
اختلف المؤرخين على اسامى بعض الملوك (حوالى 30 ملك) فى الاسرتين دول اللى حكمو حوالى 100 سنه, و ده بيدل على ان كل ملك منهم حكم مده قصيره و ده سبب تفكك و تدهور و مهد لغزو الهكسوس.
الهكسوس ما غازوش مصر مره واحده بجيش لكن اتسللو جوا مصر مع نهاية حكم ملوك الاسره الاربعتاشر و الهكسوس شعب رعاه دخلو مصر من جهه الشرق و زادت اعدادهم لغاية ما اسسو عاصمتهم " اوراريس " فى منطقه شرق الدلتا, جنوب مصر ماكانش تحت سيطرتهم لكن كانو بياخدو جزيه من امرا الجنوب. قعد الهكسوس فى شمال مصر حوالى قرن و نص لغايه ما اتطردو من مصر على ايدين حكام الجنوب الى قدرو يكونو جيش قوى و يحاربوهم و دمرو كل حاجه كانت بتنتمى ليهم و طاردوهم فى سينا لغاية ما خرجوهم من مصر و اختفو عشان كده اسامى ملوكهم مش ممكن ترتيبها ترتيب تاريخى مؤكد.
تمن ملوك لقبوا نفسهم بلقب الاله الطيب
استمر حكم الملوك دول حوالى 150 سنة و ساعد وجود الهكسوس فى تحويل المصريين لشعب محارب للمره الاولى فى تاريخه وساعد وجود الهكسوس يخلى الشعب المصرى للمره الاولى و كانت النتيجه ان جيوشهم ابتدت تخرج تحارب بره مصر و تخضع المناطق اللى جنبها.
ثوره مصر ضد الهكسوس بدت بجهود امرا طيبه ملوك العيله السبعتاشر:
بدا الكفاح ضد الهكسوس من الملك سقنن رع الذى من المرجح انه انقتل فى ساحة القتال و تبعه ابنه كامس فى معاركه ضد الهكسوس و ممكن اتقتل هوا التانى فى المعركه بس ساب اخ اتم الرساله على اكمل وجه و هوا احمس اول ملوك العيله التمنتاشر.
بعد حرب التحرير دخلت مصر فى طور حربى عظيم, فبدا ملوكها الحرب على آسيا و فتحو فلسطين و سوريا لحد وصلو لـ نهر الفرات و للجنوب لحد الشلال الرابع فى السودان. و اقام ملوك الاسره دى المعابد الكبيره زى الكرنك و الاقصر و عاشت البلاد فى ازهى مظاهر الرفاهيه و الفن و العلوم والتجاره, و احدث الملك اخناتون فى اواخر دى الاسره انقلاب دينى فعبد قرص الشمس كرمز لتوحيد الآلهه فى اله واحد قوى, و نقل العاصمه من طيبه لتل العمارنه, لكن اخوه توت عنخ آتون اللى مش اسمه لـ توت عنخر آمون بعدين, رجع للدين القديم و العاصمه القديمه و نقلت السلطه بعد كده للاسره 19.
من 1085 ق. م لـ 332 ق. م
كان الرعامسه التسعه الاخيرين ملوك ضعاف اتسببو فى سقوط الاسره العشرين و بداية عصر الاضمحلال الاخير من الاسره ال21 لـ الاسره الوتحد و التلاتين اللى انتهت بغزو الاسكندر المقدونى لمصر. و فى العصر داه انفصلت عن الامبراطوريه معسكراتها فى الشمال و فى الجنوب و طمع فيها جيرانها الليبيين فحكموها بعض الرقت بعدها اسرات نوبيه, و طمع فيها الفرس فاحتلوها و اخيرا وقعت مصر فى ايدين الاسكندر.
فى فى حكم الاسره الواحد و العشزين ثدر الليبيين يبسطو نفوذهم على الوجه البحرى بالهجره السلميه مبزياده الجنود الليبين المرتزقه فى الجيش المصرى.
و مع زيادة ضعف الدوله ملوك الاسره 21 زاد نفوذ الليبين لحد قدر واحد منهم يستولى على السلطه لنفسه و هوا شيشنق اللى اسس حكم الاسره ال22
الاسره التلاته و عشرين هيا برضه اسره ليبيه الاصل
رود امون خلفه حاكم مصرى وطنى فى طيبه :
قدر الملك النوبى بعنخى يستولى على مصر العليا و اتتبع مجرى النيل لـ الدلتا فاخضع امراءها و اسس حكم الاسره النوبيه و هما:
قدر المصريين يطردو ملوك النوبه و قبضو على زمام الامور بمعونه الاغريق, و اسس بسماتيك الاول العيله 26 و فىها انتعشت التجاره مع الاغريق. و فى نهاية حكم دى العيله وقعت مصر فى يد قمبيز ملك الفرس سن 252 ق. م .
فتح الفرس مصر و حكموها حوالى124 سنة و ملوك العيله دى من الفرس هما:
ملك مصرى واحد حكم و كافح لمده ست سنين و قدر ينتزع السلطه من الفرس هوا الملك امير تايوس و هوا الحاكم فى دى الاسره.
قضل حكام العيله دى فى حروب دايمه مع الفرس اللى قدرو يستولو عليها مره تانىه فى عهد اخر حكامها و اسسو العيله الواحد و التلاتين و حكمهم ما استمرش كتير المره دى و اتهى بفتح الاسكندر لمصر.
و بتنتهى العيله 31. و بتنتهى الفتره دى من التاريخ المصرى بغزو الاسكندر لمصر
القاب كل الاباطره الرومان, و اللى بتتماشى مع الالقاب الفرعونيه زى الفترات السابقه.
Egypt State Information Servicehttp://www.sis.gov.eg/Ar/Templates/Articles/tmpArticles.aspx?ArtID=2288#.UxoCJD8Vpfx المرجع غلط: <ref> فى تاجز موجوده لمجموعه اسمها "arabic-abajed", بس مافيش مقابلها تاجز <references group="arabic-abajed"/> اتلقت